Yevrosiyo

Yevrosiyo, Yer sharidagi eng katta materik boʻlib, tarkibi Yevropa va Osiyo qitʼalaridan iborat.  Yer maydoni 55 million km2, shundan 2,75 million km2'i orollar hisoblanadi. Materikning uzunligi gʻarbdan sharqqa 16 ming km, eni shimoldan janubga 8 ming km. Yevrosiyoning materikdagi eng chekka nuqtalari shimolda Chelyuskin burni, janubda Piay burni, gʻarbda Roka burni, sharqda Dejnev burni. Yevrosiyoga Yer sharidagi quruqlikning 36,6%'i toʻgʻri keladi, materikda Yerdagi jami aholining qariyb 74%'i yashaydi. Aholisi 5,2 milliard kishi (19-oktabr 2017).

Yevrosiyoning janubi-sharqidagi bir qancha orollar janubiy yarimsharda joylashgan. Yevrosiyoni gʻarbdan Atlantika okeani, shimoldan Shimoliy Muz okeani, janubdan Hind okeani, sharqdan Tinch okeanlari va ularning chekka dengizlari oʻrab olgan. Yevrosiyo eng qadimgi madaniyat maydonidir. Yevrosiyoning iqtisodiy va maʼnaviy taraqqiyotida Yevrosiyo materigining turli qismlarini bogʻlovchi „Buyuk Ipak yoʻli“ning ahamiyati katta boʻlgan. Quruqlikning yaxlitligi, koʻpgina iqlimiy jarayonlarning umumiyligi, organik dunyo taraqqiyotining va boshqa tabiiy tarixiy hodisalarning oʻxshashligi Yevropa bilan Osiyoni yagona nom Yevrosiyo deb atashga imkon beradi. „Yevrosiyo“ tushunchasi geologiya va geografiya fanlariga 1883-yilda E. Zyuss tomonidan kiritildi.OʻzME. Birinchi jild. Toshkent, 2000-yil

Yevroosiyo yer yuzasidagi eng katta eng baland materik (8848). Shimoliy yerimsharning sovuqlik qutbi mavjud. Yevroosiyo hududida sakkiz minglik 14 ta choʻqqining barchasi joylashgan. Qor chizigʻi eng balanddan oʻtgan joy balandlik qutbi (6400 m,Markaziy Tibet) shu yerda. Eng chuqur va eng katta koʻli bor, eng uzun lianalar (300) ham shu yerda oʻsadi.
 Geografik oʻrni 
Yevrosiyo materigi Shimoliy yarimsharda toʻliq joylashgan (Malayya arxipelagining ayrim orollari ekvatordan janubda). Yevropa atamasi qadimgi finikiyaliklarning (assiriya) Yerep — gʻarb va Osiyo atamasi Osu esa sharq soʻzlaridan kelib chiqqan. Yevrosiyo materigi sharqda Bering boʻgʻizi orqali Shimoliy Amerikadan gʻarbda Gibraltar boʻgʻizi uni Afrikadan ajratib turadi. Yevrosiyoning Atlantika va Tinch okean qirgʻoqlari kuchli parchalangan. Materik atrofida minglab orol va koʻplab yarimorollar joylashgan.
 Oʻrganilish tarixi 
Yevrosiyo eng qadimgi svilizatsiya markazi hisoblanadi. Materik toʻgʻrisidagi dastlabki geogrfik maʼlumotlar qadimgi faylasuf, tabiatshunos allomalardan Gerodot (eramizdan Avvalgi. 485-425 -yillar) Geraklit , Strabon, Aflotun, Ptolomey va boshqalarning asarlarida . Yevrosiyoning ichki oʻlkalarini oʻrganishda Muso al Xorazimiy(783-850) boshchiligida 70 ga yaqin olimlar Jahon xaritalarini tuzishgan. Zahiriddin  Muhammad Bobur Boburnoma asarida Oʻrta Osiyo, Eron, Afgʻoniston, Hindiston hududining aholisi, xoʻjaligi haqida qimmatli malumotlar yozib qoldirgan.

 Geologik tuzilishi 
Geologik jihatdan Yevroosiyo qadimgi mustahkam platformalardan va ularni tutashtiruvchi turli yoshdagi burmali mintaqalardan tashkil topgan. Qadimgi Lavraziya materigining parchalanishidan Yevroosiyo va Shimoliy Amerika ajralgan (65 million yil muqaddam). Hozirgi vaqtda Yevroosiyo materigida ikkita faol geosinklinal mintaqa bor: Alp-Himolay va Tinch okean olovli halqasi. Bu mintaqalarda harakatdagi vulqonlar, dahshatli zilzilalar tez-tez boʻlib turadi.Bu mintaqa togʻlari yosh, burmali, palaxsali togʻlar boʻlib, baʼzi joylarda zanjirli tizimlarni (Alp-Himolay), boshqa joyda togʻ tugunlarini (masalan Tibet, Pomir) hosil qiladi. Alp-Himolay geosinklinal mintaqasining Oʻrta dengiz qismida Etna, Strombolli, Vezuviy kabi harakatdagi vulqonlar, bizning oʻlkmiz — Oʻrta va Janubi-Sharqiy Osiyoda halokatli zilzilalar (Ashxobod — 1948, Toshkent — 1996, Hindukush — 2002, Eron — 2003 ba b.) bor. Bular yer poʻstining faolligidan dalolat beradi.
 Tuproqlari 
+ Caption text Tabiat zonalari  tuproqlari Arkrika sahrolari zonasi  - Tundra zonasi  tundra-gleyli, torfli-gleyli Oʻrmon tundra zonasi  podzolli-gleyli, torfli-podzolli, botqoq Tayga zonasi  podzol Aralash oʻrmonlar zonasi  chimli-podzol Keng bargli oʻrmonlar zonasi  qoʻngʻir oʻrmon Oʻrmon-dasht va dasht  sur-qoʻngʻir, qora Chalachoʻl zonasi  qoramtir kashtan, tipik kashtan, och kashtan Choʻl zonasi  qumoq, shoʻrxok sur qoʻngʻir, och boʻz Subtropik oʻrmonlar va butazorlar  jigarrang Ekvatorial nam oʻrmonlar zonasi  ferralit-laterit Himolay togʻlaridagi botqoqlashgan changalzorlar balandlik mintaqasi  qorabalchiq-botqoq Himolay togʻlaridagi tropik nam oʻrmonlar balandlik mintaqasi  ferralit Himolay togʻlaridagi subekvatorial doimiy yashil oʻrmonlar balandlik mintaqasi  oʻrmon-qoʻngʻir Himolay togʻlaridagi igna bargli oʻrmonlar balandlik mintaqasi  chala-podzol Himolay togʻlaridagi baland boʻyli subalp va past boʻyli alp oʻtloqlari balandlik mintaqasi  togʻ-oʻtloq Alp togʻlari  podzol, qoʻngʻir Gʻarbiy Sibir tabiiy geografik oʻlkasi  tundra-gleyli, podzol, botqoq, unumdor qora Sharqiy Sibir tabiiy geografik oʻlkasi  tundra gleyli, torfli gleyli, botqoq, podzol Buyuk Xitoy teksligi  unumdor qoʻngʻir Old Osiyo tabiiy geografik oʻlkasi  och kashtan, qoʻngʻir va och jigarrang, oʻrmon qoʻngʻir, togʻ podzol Himolay togʻlarida subtropik doimiy yashil oʻrmonlar balandlik mintaqasi  oʻrmon-qoʻngʻir

 Manbalar 

 Adabiyotlar 

 The Dawn of Eurasia: On the Trail of the New World Order by Bruno Maçães, Nashriyot: Allen Lane
 D. Lane, V. Samokhvalov, The Eurasian Project and Europe Regional Discontinuities and Geopolitics, Palgrave: Basingstoke (2015)
 V. Samokhvalov, The new Eurasia: post-Soviet space between Russia, Europe and China, European Politics and Society, Volume 17, 2016 – Issue sup1: The Eurasian Project in Global Perspective (Jurnal boshsahifasi)

Turkum:Yevrosiyo